Grutte snilekrûper

De grutte snilekrûper  (Helopsaltes fasciolatus) is in fûgelsoarte fan it skaai imerkesjongers (Helopsaltes) yn 'e famylje  imerkesjongerfûgels (Locustellidae).

 Fersprieding 
De fûgel briedt yn it suden fan Sibearje, noardeastlik Sina en Koreä. It is in trekfûgel dy't oerwinteret yn it súdeasten fan Aazje. De grutte imerkesjonger is te finen yn leechlân en kustgebieten en hat syn nêst yn bosk of strûken.  

 Beskriuwing 
De grutte snilekrûper is de grutste fan 'e imerkesjongerfûgels en is hast like grut as de reidklyster. In folwoeksen fûgel hat in brune boppekant, de foarholle, kiel en búk binne bleek en it boarst is griis. De ûnderste dielen binne bleekgiel mei doforanje ûndersturtdekfearren sûnder flekken. De fûgel is tige skou en wurdt selden sjoen om't er yn tichte strûken libbet.  

De fûgel sjongt koart, lûd en karakteristyk. It is net te ferlikenjen mei it ynsekteftige sjongen fan 'e Europeeske strûksjonger-soarten en muzikaler as de sang fan it Sibearysk reidimerke.

 Status 
De populaasje is neffens IUCN stabyl en de status fan 'e grutte imerkesjonger op 'e Reade list is net bedrige. It is net bekend hoe grut de populaasje is, mar de fersprieding fan 'e fûgel beslacht in grut gebiet. 

Kategory:Fûgelsoarte
Kategory:Imerkesjonger
Kategory:Lânseigen fauna yn East-Timor
Kategory:Lânseigen fauna yn de Filipinen
Kategory:Lânseigen fauna yn Yndoneezje
Kategory:Lânseigen fauna yn Mongoalje
Kategory:Lânseigen fauna yn Papoea Nij-Guineä
Kategory:Lânseigen fauna yn Sibearje
Kategory:Lânseigen fauna yn Sina